ddrg/super_eurlex huggingface dataset:
Oikaistaan neuvoston asetus (EY) N:o 1256/96, annettu 20 päivänä kesäkuuta 1996, monivuotisen yleisen tullietuusjärjestelmän soveltamisesta 1 päivästä heinäkuuta 1996 30 päivään kesäkuuta 1999 tiettyihin kehitysmaista peräisin oleviin maataloustuotteisiin (Euroopan yhteisöjen virallinen lehti N:o L 160, 29. kesäkuuta 1996)



Virallinen lehti nro L 152 , 11/06/1997 s. 0036



Oikaistaan neuvoston asetus (EY) N:o 1256/96, annettu 20 päivänä kesäkuuta 1996, monivuotisen yleisen tullietuusjärjestelmän soveltamisesta 1 päivästä heinäkuuta 1996 30 päivään kesäkuuta 1999 tiettyihin kehitysmaista peräisin oleviin maataloustuotteisiin (Euroopan yhteisöjen virallinen lehti N:o L 160, 29. kesäkuuta 1996) Sivu 41, koodi "ex 1604 20 90" Oikaistaan: " . . . ja nahkiainen" seuraavasti: " . . . ja nahkiainen, murskeena tai jauhettuna". Sivu 53 Lisätään liitteen III A osaan "096 Entinen Jugoslavian tasavalta Makedonia". Sivu 54 Poistetaan osan "C. MUUT ETUUSKOHTELUUN OIKEUTETUT" ja "096 Entinen Jugoslavian tasavalta Makedonia". Sivu 55 Oikaistaan "Keski-Amerikan yhteiset markkinat >TAULUKON PAIKKA> seuraavasti: "Keski-Amerikan yhteiset markkinat >TAULUKON PAIKKA> Sivu 63 Oikaistaan: liitteen VI viides alaviite "CN-koodeihin 1704 91 ja 1704 99 . . . " seuraavasti: "CN-koodeihin 1704 10 91 ja 1704 10 99". Poistetaan liitteen VI kuudes alaviite.
Neuvoston asetus (EY) N:o 121/96, annettu 22 päivänä tammikuuta 1996, asetuksen (ETY) N:o 426/86 3 artiklan 1 a kohdassa tarkoitettujen prosenttimäärien vahvistamisesta markkinointivuodeksi 1995/96 tomaattijalosteiden tuen myöntämisen osalta



Virallinen lehti nro L 020 , 26/01/1996 s. 0003 - 0003



NEUVOSTON ASETUS (EY) N:o 121/96, annettu 22 päivänä tammikuuta 1996, asetuksen (ETY) N:o 426/86 3 artiklan 1 a kohdassa tarkoitettujen prosenttimäärien vahvistamisesta markkinointivuodeksi 1995/96 tomaattijalosteiden tuen myöntämisen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), ja erityisesti sen 3 artiklan 3 kohdan, ottaa huomioon komission ehdotuksen, sekä katsoo, että asetuksessa (ETY) N:o 426/86 säädetään ylimääräisen palkkion myöntämisestä tietyillä edellytyksillä tomaattien tuottajaryhmittymien ja jalostajien yhteenliittymien tai jalostajan välisten sopimusten edistämiseksi, markkinointivuodeksi 1995/96 olisi vahvistettava tuottajaryhmittymien tekemiin sopimuksiin kuuluvien jalostettujen tomaattien tietty merkittävä prosenttimäärä kokonaismäärästä, ja tomaatin tuottajajärjestöjen tärkeän roolin tuottajajäsenvaltioissa huomioon ottaen on tärkeää pysyttää tuottajajärjestöjen kanssa tehtyihin sopimuksiin kuuluvien tomaattien prosenttimäärä samalla tasolla verrattuna koko jalostettuun määrään kuin markkinointivuonna 1994/95, ON ANTANUT TÄMÄN ASETUKSEN: 1 artikla Vahvistetaan asetuksen (ETY) N:o 426/86 3 artiklan 1 a kohdassa tarkoitettu prosenttimäärä 80 prosentiksi markkinointivuonna 1995/96. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä tammikuuta 1996. Neuvoston puolesta W. LUCCHETTI Puheenjohtaja (1) EYVL N:o L 49, 27.2.1986, s. 1, asetus sellaisena kuin se on viimeksi muutettuna asetuksella (EY) N:o 2314/95 (EYVL N:o L 233, 30.9.1995, s. 69)
KOMISSION ASETUS (EY) N:o 314/96, annettu 20 päivänä helmikuuta 1996, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 044 , 22/02/1996 s. 0006 - 0011



KOMISSION ASETUS (EY) N:o 314/96, annettu 20 päivänä helmikuuta 1996, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 1762/95 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 23 päivänä helmikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä helmikuuta 1996. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 171, 21.7.1995, s. 8 LIITE >TAULUKON PAIKKA>
Komission asetus (EY) N:o 531/96, annettu 27 päivänä maaliskuuta 1996, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (ETY) N:o 570/88 muuttamisesta



Virallinen lehti nro L 078 , 28/03/1996 s. 0013 - 0013



KOMISSION ASETUS (EY) N:o 531/96, annettu 27 päivänä maaliskuuta 1996, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (ETY) N:o 570/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 6 artiklan 7 kohdan, sen 7 a artiklan 3 kohdan ja 12 artiklan 3 kohdan, sekä katsoo, että komission asetuksessa (ETY) N:o 570/88 (3), sellaisena kuin se on viimeksi muutettuna asetuksella (EY) N:o 2931/95, 4 artiklan 4 kohdan ensimmäisessä luetelmakohdassa säädetään alanimikkeisiin 1902 20 10-1902 20 99 kuuluvien elintarvikkeiden olevan lopputuotteeksi hyväksyttyjä tuotteita mainitun asetuksen mukaisesti; viittaus alanimikkeeseen 1902 20 99 johtuu asetukseen (EY) N:o 2931/95 tehdyistä mukautuksista; asetuksen eri kieliversioiden ristiriitaisuuden vuoksi edellä mainittu muutos on aiheuttanut epäselvyyksiä; tämän vuoksi on syytä muuttaa kyseistä alanimikettä, jotta siihen aikaisemmin sisällytettyjä tuotteita ei suljettaisi sen ulkopuolelle, ja saattaa se voimaan 1 päivästä tammikuuta 1996, ja tässä asetuksessa säädetyt toimenpiteet ovat maidon ja maitotuotteiden hallintokomitean mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 570/88 4 artiklan 4 kohdan ensimmäisen luetelmakohdan alanimikkeet "1902 20 10-1902 20 99" alanimikkeillä "1902 20 10-1902 30 90". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 307, 20.12.1995, s. 10 (3) EYVL N:o L 55, 1.3.1988, s. 31
Komission asetus (EY) N:o 592/96, annettu 2 päivänä huhtikuuta 1996, maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta



Virallinen lehti nro L 084 , 03/04/1996 s. 0031 - 0031



KOMISSION ASETUS (EY) N:o 592/96, annettu 2 päivänä huhtikuuta 1996, maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 17 artiklan 14 kohdan, sekä katsoo, että komission asetuksessa (EY) N:o 1466/95 (3), sellaisena kuin se on viimeksi muutettuna asetuksella (EY) N:o 398/96 (4), säädetään maito- ja maitotuotealan vientitukien soveltamista koskevista erityisistä yksityiskohtaisista säännöistä; vientitukijärjestelmän moitteettoman hallinnon varmistamiseksi ja keinottelutarkoituksessa tehtyjen hakemusten ja järjestelmään liittyvien häiriöiden uhan vähentämiseksi juustojen osalta on tarpeen lyhentää kyseisen asetuksen 4 artiklassa vahvistettua vientitodistuksen voimassaoloaikaa, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1466/95 4 artiklan a kohta seuraavasti: "a) CN-koodiin 0406 kuuluvien tuotteiden osalta toisen todistuksen antokuukautta seuraavan kuukauden loppuun;" 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 307, 20.12.1995, s. 10 (3) EYVL N:o L 144, 28.6.1995, s. 22 (4) EYVL N:o L 54, 5.3.1996, s. 26
Neuvoston asetus (EY) N:o 546/96, - annettu 28 päivänä maaliskuuta 1996, - hiilivetyjen tuonnin ilmoittamisesta komissiolle annetun asetuksen (ETY) N:o 1055/72 kumoamisesta -



Virallinen lehti nro L 080 , 30/03/1996 s. 0002 - 0002



NEUVOSTON ASETUS (EY) N:o 546/96, annettu 28 päivänä maaliskuuta 1996, hiilivetyjen tuonnin ilmoittamisesta komissiolle annetun asetuksen (ETY) N:o 1055/72 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), sekä katsoo, että asetus (ETY) N:o 1055/72 (3) annettiin aikana, jolloin nykyisestä huomattavasti poikkeava markkinoiden rakenne perustui pääasiallisesti pitkäaikaisiin sopimuksiin raakaöljyn hankkimiseksi; nykyisin nämä pitkäaikaiset sopimukset on korvattu spot-sopimuksilla, hiilivetyjen osalta ei jäsenvaltioilta enää pyydetä puolivuosittain ja vuosittain annettavia ilmoituksia, nykyisin hiilivetyjä koskevia yksityiskohtaisia tietoja saadaan kuukausittain Euroopan yhteisöjen tilastotoimiston julkaisuista, erityisesti saatavilla olevien tullitietojen perusteella, asetuksen (ETY) N:o 1055/72 tavoitteena oli, että komissio saa luotettavaa tietoa saadakseen tarvittavat tiedot yhteisön harkitun öljynhankintapolitiikan määrittelyä varten, saadut tiedot käsittävät nykyisin ainoastaan osan hiilivetyjen tuontia koskevista tiedoista, asetuksen (ETY) N:o 1055/72 soveltamista lykättiin vuonna 1981; sitä ei ole enää ollut tarpeen saattaa uudelleen voimaan, ja mainitulla asetuksella ei ole enää käytännön merkitystä eikä sitä ole syytä pitää voimassa, ON ANTANUT TÄMÄN ASETUKSEN: 1 artikla Kumotaan asetus (ETY) N:o 1055/72 sekä sen soveltamisesta annettu asetus (ETY) N:o 3254/74 (4). 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä maaliskuuta 1996. Neuvoston puolesta A. CLO Puheenjohtaja (1) EYVL N:o C 17, 22.1.1996 (2) EYVL N:o C 18, 22.1.1996, s. 103 (3) EYVL N:o L 120, 25.5.1972, s. 3 (4) EYVL N:o L 349, 28.12.1974, s. 1
KOMISSION ASETUS (EY) N:o 851/96, - annettu 8 päivänä toukokuuta 1996, - tiettyihin kirsikkajalosteisiin markkinointivuonna 1996/97 sovellettavan vähimmäistuontihinnan vahvistamisesta -



Virallinen lehti nro L 115 , 09/05/1996 s. 0012 - 0014



KOMISSION ASETUS (EY) N:o 851/96, annettu 8 päivänä toukokuuta 1996, tiettyihin kirsikkajalosteisiin markkinointivuonna 1996/97 sovellettavan vähimmäistuontihinnan vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se viimeksi muutettuna komission asetuksella (EY) N:o 2314/95 (2), ja erityisesti sen 10 a artiklan 8 kohdan, sekä katsoo, että asetuksen (ETY) N:o 426/86 10 a artiklan 1 kohdan mukaisesti vähimmäistuontihinta vahvistetaan ottaen huomioon erityisesti: - hinta vapaasti rajalla yhteisöön tuotaessa, - maailmanmarkkinahinnat, - tilanne yhteisön sisämarkkinoilla, - kolmansien maiden kanssa käytävän kaupan tilanne, edellä lueteltujen seikkojen perusteella on tarpeen vahvistaa vähimmäistuontihinta markkinointivuodeksi 1996/97 tietyille asetuksen (ETY) N:o 426/86 liitteessä I olevassa B osassa luetelluille jalostetuille kirsikoille, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jokaiseen tämän asetuksen liitteessä esitettyyn tuotteeseen sovelletaan markkinointivuonna 1996/97 tässä liitteessä esitettyä vähimmäistuontihintaa. 2 artikla Tämä asetus tulee voimaan 10 päivänä toukokuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 49, 27.2.1986, s. 1 (2) EYVL N:o L 233, 30.9.1995, s. 69 LIITE >TAULUKON PAIKKA>
Neuvoston asetus (EY) N:o 819/96, - annettu 29 päivänä huhtikuuta 1996, - yhteisön tariffikiintiöitä koskevista tietyistä myönnytyksistä hasselpähkinöille Turkin hyväksi vuonna 1996 -



Virallinen lehti nro L 111 , 04/05/1996 s. 0003 - 0004



NEUVOSTON ASETUS (EY) N:o 819/96, annettu 29 päivänä huhtikuuta 1996, yhteisön tariffikiintiöitä koskevista tietyistä myönnytyksistä hasselpähkinöille Turkin hyväksi vuonna 1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon Itävallan, Suomen ja Ruotsin liittymisasiakirjan, ottaa huomioon komission ehdotuksen, sekä katsoo, että Euroopan talousyhteisön ja Turkin välisessä tullietuussopimuksessa kyseiselle valtiolle on annettu tiettyjä maataloustuotteita koskevia myönnytyksiä, Itävallan, Suomen ja Ruotsin liittymisen johdosta olisi mukautettava hasselpähkinöitä koskevaa myönnytystä ottaen huomioon erityisesti tämän tuotteen kaupan järjestelmät, jotka olivat olemassa toisaalta Itävallan, Suomen ja Ruotsin ja toisaalta Turkin välillä, tässä tarkoituksessa käydään tunnustelevia neuvotteluja Turkin kanssa tätä kysymystä koskevan erityissopimuksen tekemiseksi, liian lyhyiden määräaikojen vuoksi tätä sopimusta ei kuitenkaan voitu saattaa voimaan 1 päivänä tammikuuta 1996, ja näillä edellytyksillä ja vuoden 1994 liittymisasiakirjan 76, 102 ja 128 artiklan mukaisesti yhteisön on toteutettava tarvittavat toimenpiteet tämän tilanteen korjaamiseksi; näiden toimenpiteiden on oltava yhteisön autonomisia tariffikiintiöitä, joihin sisältyvät Itävallan, Suomen ja Ruotsin soveltamat sopimusperusteiset tullietuusmyönnytykset, ON ANTANUT TÄMÄN ASETUKSEN: 1 artikla Rajoittamatta yhteisön tuontijärjestelmiä, joita sovelletaan hasselpähkinöihin yhteisön ja Turkin välisen sopimuksen mukaisesti, korotetaan yhteisön olemassa olevaa tariffikiintiötä autonomisesti tämän asetuksen liitteen mukaisesti. 2 artikla Liitteessä tarkoitettujen tariffimyönnytysten osalta sovelletaan asetuksen (EY) N:o 1981/94 (1) 4-8 artiklaa. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä huhtikuuta 1996. Neuvoston puolesta W. LUCHETTI Puheenjohtaja (1) EYVL N:o L 199, 2.8.1994, s. 1, asetus sellaisena kuin se on muutettuna asetuksella (EY) N:o 298/95 (EYVL N:o L 35, 15.2.1995, s. 6) LIITE Vuodeksi 1996 vahvistettu tullietuuskiintiö >TAULUKON PAIKKA>
Komission asetus (EY) N:o 995/96, annettu 3 päivänä kesäkuuta 1996, maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta



Virallinen lehti nro L 133 , 04/06/1996 s. 0013 - 0013



KOMISSION ASETUS (EY) N:o 995/96, annettu 3 päivänä kesäkuuta 1996, maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 13 artiklan 3 kohdan ja 17 artiklan 14 kohdan, sekä katsoo, että komission asetuksen (EY) N:o 1466/95 (3), sellaisena kuin se on viimeksi muutettuna asetuksella (EY) N:o 823/96 (4), 1 a ja 1 b artiklassa tarkoitetut tietyt tuotteet eivät kuulu vientitukea saavien maitotuotteiden nimikkeistöön, ja niitä ei voida määritellä 11-numeroisella koodilla; tämän vuoksi näiden tuotteiden kuvauksessa on todistushakemuksessa ja todistuksessa käytettävä vain 8-numeroista koodia, asetuksessa (EY) N:o 1466/95 säädetään mahdollisuudesta mitätöidä todistushakemukset silloin, kun vähennyskerroin on pienempi kuin 0,8; vientitukijärjestelmän moitteettomaksi hallinnoimiseksi ja keinotteluun tähtäävien maitotuotteiden vientitodistusten hakemisen uhan vähentämiseksi on tarpeen pienentää tätä rajoitusta; epäselvyyksien välttämiseksi olisi samalla korvattava ilmaisu "vähennyskerroin" käsitteellä "jakokerroin", ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1466/95 seuraavasti: 1) Täydennetään 1 a artiklan 4 kohta ja 1 b artiklan 5 kohdan d alakohta seuraavalla alakohdalla: "Vientitukea saavien maataloustuotteiden nimikkeistöön kuulumattomien juustojen osalta todistushakemuksen ja todistuksen kohdassa 16 on kuitenkin yhdistetyn nimikkeistön 8-numeroinen koodi." 2) Muutetaan 8 artiklan 3 kohdan a alakohta seuraavasti: i) korvataan ensimmäisen alakohdan toisessa luetelmakohdassa ilmaisu "vähennyskerrointa" käsitteellä "jakokerrointa", ii) korvataan toisessa alakohdassa desimaaliluku "0,8" luvulla "0,4". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 307, 20.12.1995, s. 10 (3) EYVL N:o L 144, 28.6.1995, s. 22 (4) EYVL N:o L 111, 4.5.1996, s. 9
KOMISSION ASETUS (EY) N:o 949/96, - annettu 28 päivänä toukokuuta 1996, - Yhdistyneen kuningaskunnan lipun alla purjehtivien alusten seidin kalastuksen lopettamisesta -



Virallinen lehti nro L 129 , 30/05/1996 s. 0014 - 0014



KOMISSION ASETUS (EY) N:o 949/96, annettu 28 päivänä toukokuuta 1996, Yhdistyneen kuningaskunnan lipun alla purjehtivien alusten seidin kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on muutettuna asetuksella (EY) N:o 2870/95 (2), ja erityisesti sen 21 artiklan 3 kohdan, sekä katsoo, että tiettyjen pyyntikiintiöiden jakamisesta jäsenvaltioiden kesken Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta vuodeksi 1996 22 päivänä joulukuuta 1995 annetussa neuvoston asetuksessa (EY) N:o 3076/95 (3) säädetään seidin kiintiöistä vuodeksi 1996, kiintiöiden alaisten kalakantojen saaliiden määrällisistä rajoituksista annettujen säädösten noudattamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen annetun kiintiönsä, ja komission tietoon saatettujen tietojen mukaan Yhdistyneen kuningaskunnan lipun alla purjehtivien tai Yhdistyneessä kuningaskunnassa rekisteröityjen alusten seitisaaliit ICES-alueiden I, IIa ja b vesillä (Norjan vesialueet 62. pohjoisen leveyspiirin pohjoispuolella) ovat täyttäneet vuoden 1996 kiintiön; Yhdistynyt kuningaskunta on kieltänyt tämän kalakannan kalastuksen 26 päivästä huhtikuuta 1996; tämän vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Yhdistyneen kuningaskunnan lipun alla purjehtivien tai Yhdistyneessä kuningaskunnassa rekisteröityjen alusten seitisaaliiden ICES-alueiden I, IIa ja b vesillä (Norjan vesialueet 62. pohjoisen leveyspiirin pohjoispuolella) katsotaan täyttäneen Yhdistyneelle kuningaskunnalle vuodeksi 1996 osoitetun kiintiön. Kielletään Yhdistyneen kuningaskunnan lipun alla purjehtivilta tai Yhdistyneessä kuningaskunnassa rekisteröidyiltä aluksilta seidin kalastus ICES-alueiden I, IIa ja b vesillä (Norjan vesialueet 62. pohjoisen leveyspiirin pohjoispuolella) sekä edellä mainittujen alusten pyytämän seitikannan säilyttäminen aluksella sekä sen jälleenlaivaus ja purkaus tämän asetuksen soveltamispäivän jälkeen. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 26 päivästä huhtikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä toukokuuta 1996. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 301, 14.12.1995, s. 1 (3) EYVL N:o L 330, 30.12.1995, s. 51